**Fecioară îndoielnică iubirea**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fecioară îndoielnică, iubirea,

Ce parcă ar mai vrea, sau... parcă nu,

Mironosiță ce mă poartă cu amăgirea

Jucându-și tot mereu al ei atu,

Această îndoielnică fecioară

Mă face să tresalt când te revăd

Si-n suflet, pe furiș, ea îmi strecoară,

Un nu știu ce și în mine e prăpăd.

Cu aerele ei de domnișoară,

Felină grațioasă, delicată,

Mă amăgește, oare, a câta oară,

Când iarăși cad în plasa-i minunată

Si parcă aș mai vrea să cad odată

In mrejele distinsei domnișoare,

Să simt parfumul ei de altădată,

Chiar de-i făcut din lacrimi reci, amare.

Azi mă scufund în taina-i fermecată,

Cu ochii închiși m-arunc în vraja ei,

Când îi deschid, privirea ta curată

In suflet imi pătrunde prin ai mei.

Ești numai tu, acea, de-o viață întreagă,

Ce mă-nsoțești prin valurile vieții,

Mereu un salvamar ce-o să mă tragă

Spre apa liniștită a bătrâneții.

Căprar Florin